Държавен вестник, бр. 58, 2025 г., стр. 3

БРОЙ  58	
Д Ъ Р Ж А В Е Н  В Е С Т Н И К 	
СТР.  3  
свикване на заседание на комисията се изпра­
ща и на електронния адрес на Комисията за 
превенция и противодействие на корупцията.
(5) Заседанията на Номинационната ко­
мисия са редовни съобразно приетия график 
по ал. 1. Номинационната комисия може да 
провежда заседания и да приема решения с 
гласовете на всички нейни членове, но не 
по-малко от четирима.
(6) Номинационната комисия приема реше­
ния с мнозинство от гласовете на членовете 
на комисията, но не по-малко от четирима.
Член 3
Задължения на членовете на Номинацион­
ната комисия
(1) Членовете на Номинационната комисия 
са длъжни да:
1. гарантират защитата и неразгласяването 
на личните данни и друга поверителна инфор­
мация за кандидатите, станала им известна във 
връзка с упражняването на правомощията им 
в комисията, с изключение на информацията, 
предвидена от закона за публично оповестяване;
2. участват лично в работата на Номи­
национната комисия, включително дистан­
ционно чрез видеоконферентна връзка, без да 
делегират правомощията си на други лица, 
включително други членове на Номинацион­
ната комисия;
3. не използват лични данни и друга ин­
формация, станала им известна за кандида­
тите във връзка с участието им в работата на 
Номинационната комисия, за цели, различни 
от изпълнението на задълженията им като 
членове на тази комисия;
4. да спазват изискванията на чл. 81 – 83 
от Закона за противодействие на корупцията;
5. осъществяват и други правомощия, свър­
зани с дейността на Номинационната комисия;
6. по време на обсъжданията, приемане на 
решения, както и при тяхното оповестяване, 
членовете на Номинационната комисия не 
могат да изразяват явно или по друг начин 
предпочитания към участник в процедурата, 
базирано на политически и партийни съобра­
жения, които могат да накърнят доверието 
към независимостта на съответния член и 
на дейността на Номинационната комисия 
като цяло.
(2) Членовете на Номинационната комисия 
са длъжни да декларират пред председателя на 
Комисията по превенция и противодействие 
на корупцията всички обстоятелства относно 
техни лични, професионални, политически, 
партийни или бизнес отношения с кандидат 
за член на Комисията за противодействие на 
корупцията, както и всички други обстоя­
телства, които могат да повлияят на тяхната 
обективност и безпристрастност.
(3) Членовете на Номинационната комисия 
са длъжни да декларират пред председателя на 
Комисията по превенция и противодействие 
на корупцията, ако в последните две години 
преди избирането им за членове на Номи­
национната комисия са работили по трудово 
или друго правоотношение за политическа 
партия или организация с политическа цел.
(4) Членовете на Номинационната комисия 
са длъжни да представят на председателя на 
Kомисията по превенция и противодействие 
на корупцията декларация за несъвместимост 
и декларация за имущество и интереси по 
чл. 49, ал. 1, т. 1 и т. 2 от Закона за противо­
действие на корупцията.
(5) В случаите на деклариране на същест­
вуващи обстоятелства по ал. 2, ал. 3 или ус­
тановяване на несъвместимост или конфликт 
на интереси, както и при затаяване на такива 
обстоятелства, председателят на Комисията по 
превенция и противодействие на корупцията 
уведомява съответния орган по чл. 1, ал. 1 
от настоящите правила за посочване на друг 
член на Номинационната комисия в тридневен 
срок от уведомяването.
Член 4
Правомощия на Номинационната комисия
(1) На първото заседание Номинацион­
ната комисия изготвя програма и график за 
работата си, която включва: запознаване с 
представените документи на кандидатите за 
членове на Комисията по противодействие на 
корупцията, проверка на професионалните и 
нравствените качества на всеки един от тях; 
събирането на допълнителна информация 
за някои от кандидатите, при необходимост; 
изискване на допълнителни документи от 
кандидатите.
(2) Номинационната комисия в съответ­
ствие с чл. 9 от настоящите правила извършва 
подбор по допустимост на кандидатите на база 
спазените законови изисквания, като допуска 
до изслушване тези от тях, които отговарят 
на изискванията за заемане на длъжността.
(3) В срок до 30 дни от заседанието по 
допустимост Номинационната комисия про­
вежда публично изслушване на допуснатите 
кандидати, след което обсъжда представянето 
на всички кандидати.
(4) При условията на чл. 12 от настоящите 
правила Номинационната комисия изготвя и 
внася пред Комисията по превенция и про­
тиводействие на корупцията на Народното 
събрание подробен и мотивиран доклад, 
който съдържа становище за представянето 
на кандидатите, изготвено след изслушване­
то им, както и препоръчително оценяване 
по списък, изготвен на база на получените 
оценки в низходящ ред, изготвено на база 
заключение за: 
1. изпълнение на законовите изисквания 
за заемане на длъжността;